EkBass/fiwiki-20250220-pages-articles huggingface dataset:
Gamma Ursae Majoris

Gamma Ursae Majoris eli Phecda, Phekda, Phad on Otavan tähtikuvion eräs tähti. Phecda on Otavan suorakaidemaisen "kattilaosan" alavasemmalla. Phekda on Aurinkoa kirkkaampi, kuumempi ja suurempi valkoinen pääsarjan tähti. Nimi Phecda tulee arabian kielen فخذ الدب الأكبر "fakhð al-dubb al-akbar", "Ison Karhun reisi", == Aiheesta muualla == *Domeofthesky phecda *HR 4554 *Alcyone Phekda *Kaler Phacda Luokka:Pääsarjan tähdet
Zazà

Zazà on Ruggero Leoncavallon ooppera, joka sai kantaesityksensä Milanon Teatro Liricossa 10. marraskuuta 1900. Zazàn kantaesitystä vuonna 1900 johti Arturo Toscanini. Seuraavien kahdenkymmenen vuoden aikana teoksesta esitettiin yli viisikymmentä uutta produktiota. Metropolitan-oopperassa se esitettiin 16. tammikuuta 1920. ==Lähteet== Luokka:Italiankieliset oopperat Luokka:Ruggiero Leoncavallon teokset Luokka:1900-vuosikymmenen musiikkiteokset
Delta Ursae Majoris

Delta Ursae Majoris (δ UMa / δ Ursae Majoris) eli Magrez on yksi Otavan tähtikuvion tähdistä. Se on Otavan tähdistä selvästi himmein, sen kirkkaus on 3,32, ja se on Otavan suorakaiteen muotoisen kattilan vasemmassa ylänurkassa, kattilan kahvan juuressa. Megrez on kolminkertainen tähti, sillä on kaksi himmeää seuralaistähteä. Megrez kuuluu Siriuksen ryhmään ja Otavan liikkuvaan tähtiryhmään, jotka ovat tähtivirtoja Linnunradassa. == Aiheesta muualla == *Kaler Megrez *Alcyone Megrez Luokka:A-spektriluokan pääsarjan tähdet Luokka:Kolmoistähdet
Stokesin lause

Stokesin lause yhdistää suljetun polkuintegraalin sekä polun rajaaman avoimen pinnan pintaintegraalin :\int_S \left( abla \times \mathbf{F} \right) \cdot \mathbf{dS} = \oint_C \mathbf{F \cdot dl} missä: *\mathbf{F} on vektorikenttä * abla \times \mathbf{F} on vektorikentän \mathbf{F} roottori *S on avoin pinta euklidisessa kolmiulotteisessa avaruudessa *C on suljettu polku, joka rajaa avoimen pinnan S Polkuintegraali lasketaan polkua vastapäivään, kun sitä katsotaan pinnan ulkopuolelta. Stokesin lause voidaan esittää myös differentiaalimuodossa :\iint\limits_{S}\left(\frac{\partial F_3}{\partial y}-\frac{\partial F_2}{\partial z}\right)\,dydz+\left(\frac{\partial F_1}{\partial z}-\frac{\partial F_3}{\partial x}\right)\,dzdx+\left(\frac{\partial F_2}{\partial x}-\frac{\partial F_1}{\partial y}\right)\,dxdy=\oint\limits_{C}F_1 \,dx+F_2 \,dy+F_3 \,dz missä F1, F2 ja F3 ovat F:n komponentteja karteesisessa koordinaatistossa. ==Historia== Stokesin lause on saanut nimensä irlantilaisen Sir George Stokesin (1819–1903) mukaan. Stokesin lauseen kuitenkin keksi skotlantilainen Sir William Thomson (1824–1907, tunnetaan paremmin nimellä lordi Kelvin). Stokes sai lauseen Thomsonin kirjeesta vuonna 1850 ja pyysi oppilaitaan Cambridgen yliopistolla todistamaan sen oikeaksi vuonna 1854, lauseen todistaminen oli kahdeksas tehtävä vuosittaisessa Smith's Prize -kokeessa. James Clerk Maxwell ratkaisi tehtävän ensimmäisenä. Ensimmäisenä lauseen todistuksen julkaisi Hermann Hankel vuonna 1861 teoksessaan "Nesteiden liikkeen yleisestä teoriasta". ==Katso myös== *Greenin teoreema == Lähteet == == Kirjallisuutta == * ==Aiheesta muualla== *Mathworld. Stokes' Theorem *Mathworld. Curl Theorem Luokka:Integraalilaskenta Luokka:Matemaattiset teoreemat
Viherpaja

Viherpaja on Vantaan Tikkurilan suuralueen Koivuhaassa toimiva viher- ja ruukkukasvien suurmyymälä. Viherpajan ovat perustaneet Harri Sokala ja Tom Sjölund. Myymälän pinta-ala on 3 500 neliömetriä. Osakeyhtiömuotoinen puutarhakeskuksen tarjoaa myös viher- ja pihasuunnittelupalvelua. ==Kaktuserämaa== Viherpajan kaktuserämaa on rakennettu vuonna 1988. Se on 500 neliömetriä. Erilaisia kaktuksia siellä on noin 600 lajia, ja vanhimmat niistä ovat 80-vuotiaita. Kesällä lämpötila siellä saattaa nousta jopa +50 °C:een, mutta talvella lämpötila laskee alemmas, millä osa lajeista saadaan kukkimaan kesällä. ==Viherpajan japanilainen puutarha== Japanilainen puutarha rakennettiin Viherpajaan vuosina 1985–1986. Siellä on kasvien lisäksi japanilainen teehuone, kiviasetelmia, kirsikkapuita, jotka pyritään saamaan kukkimaan samaan aikaan kuin Japanissa, sekä karppilampi. Taustalla soi japanilainen musiikki. Puutarhan kasvit ovat eri puolilta maailmaa, ja kalat on tuotu Japanista. Ilman lämpötila ja kosteus ovat puutarhassa ympäri vuoden samat kuin Japanissa Tokion seudulla. Puutarhassa ei käytetä torjunta-aineita. Kun puutarhan bambumetsikköä harvennetaan, leikatut oksat annetaan Korkeasaaren pikkupandoille syötäväksi. ==Lähteet== ==Aiheesta muualla== * Viherpajan kotisivut Luokka:Vantaan nähtävyydet luokka:Puutarhakauppa Luokka:Koivuhaka
Agaricales

Agaricales on nykykäsityksen mukaan sienten geneettinen kladi – tarkemmin sienilahko, joka vastaa osittain helttasienten määritelmää, mutta siitä puuttuvat muun muassa rouskut (Lactarius) ja haperot (Russula), ja toisaalta siihen kuuluu esimerkiksi kääväkkäitä kuten häränkieli (Fistulina hepatica) ja kupusieniä kuten tuhkeloiden (Lycoperdon) suku. == Heimoja == * Agaricaceae * Amanitaceae * Biannulariaceae * Bolbitiaceae * Broomeiaceae * Chromocyphellaceae * Clavariaceae * Cortinariaceae * Cyphellaceae * Entolomataceae * Fistulinaceae * Hemigasteraceae * Hydnangiaceae * Hygrophoraceae * Hymenogastraceae * Inocybaceae * Lyophyllaceae * Marasmiaceae * Mycenaceae * Mythicomycetaceae * Niaceae * Omphalotaceae * Phelloriniaceae * Physalacriaceae * Pleurotaceae * Pluteaceae * Porotheleaceae * Psathyrellaceae * Pterulaceae * Schizophyllaceae * Strophariaceae * Tricholomataceae * Tubariaceae * Typhulaceae == Lähteet == == Aiheesta muualla == * Suomen Sieniseura: Sientemme suomenkieliset nimet. Lakkisienet (Agaricales) (pdf) * Laji.fi: Agaricales * UniProt: Taxonomy - Agaricales * Global Biodiversity Information Facility (GBIF): Agaricales Luokka:Agaricales
Arkin planetaario

Arkin planetaario on vuodesta 1982 lähtien toiminut kiertävä planetaario. Sen omistaja Arvo "Arkki" Kuusela on vieraillut sadoissa kouluissa ja päiväkodeissa. Kuusela on ollut kiinnostunut avaruudesta koko ikänsä ja alkanut harrastaa astronomiaa syksyllä vuonna 1979. Hän jäi eläkkeelle 14. tammikuuta vuonna 2007. == Lähteet == Luokka:Planetaariot
Tikka

Tikka voi tarkoittaa ainakin seuraavia asioita: *tikat (Picidae), lintuheimo *tikka, tikanheiton peliväline *tikka, intialainen ruoka *Tikka, kaupunginosa Jyväskylässä *Tikka, asemerkki **Tikka T3, pulttilukkoinen metsästyskivääri *Espoon Tikka, Espoon Iivisniemessä toimiva urheiluseura *Tikka communications, Joensuussa toiminut puhelinyhtiö *Tikkakosken Tikka, jyväskyläläinen urheiluseura *Venäläinen tikka, HF-radiotaajuusaluetta häirinnyt signaali ==Henkilöt== Tikka on myös seuraavien ihmisten sukunimi: *Eeva Tikka (s. 1939), kirjailija *Erja Tikka (s. 1953), poliitikko *Esko Tikka (1924–2016), yritysjohtaja, teollisuusneuvos, Jussi Tikan poika *Eveliina Tikka (s. 1995), malli ja missi *Hannu Tikka, arkkitehti *Heikki Tikka, muusikko *Iida Tikka, televisiotoimittaja *Juha Tikka (1929–2001), kontra-amiraali, Suomen merivoimien komentaja 1983–1990 *Juha Tikka (s. 1955), säveltäjä, kapellimestari ja muusikko *Juha-Pekka Tikka, toimittaja *Jussi Tikka (1895–1963), yritysjohtaja, kauppaneuvos *Kari S. Tikka (1944–2006), veroprofessori *Kari Tikka (1946–2022), säveltäjä, kapellimestari ja oboisti *Maija Sofia Tikka, Sofia Martikka (1928–2000), kirjailija *Marko Tikka (s. 1970), historiantutkija *Olavi Tikka, laulaja ja lauluntekijä *Olli Tikka (1923–2012), eversti ja Pohjan prikaatin ja Panssariprikaatin komentaja *Otto Tikka (s. 1990), salibandyn pelaaja *Pertti Tikka (s. 1955), hiihtosuunnistaja *Pia Tikka (s. 1961), elokuvaohjaaja ja -käsikirjoittaja *Pirkkoliisa Tikka (s. 1947), oopperalaulaja ja näyttelijä *Raimo Tikka (s. 1938), kestävyysjuoksija *Saara Tikka, oik. Saara Malmqvist (s. 1942), taidemaalari *Seppo Tikka (1942–2015), kansanedustaja ja toimittaja *Taija Tikka (s. 1998), lentopalloilija *Taneli Tikka (s. 1978), internet-yrittäjä *Tommi Tikka (s. 1995), jääkiekkoilija *Yrjö Tikka (1898–1973), eversti
Geraldine Farrar

Geraldine Farrar (28. helmikuuta 1882 Melrose, Massachusetts Yhdysvallat – 11. maaliskuuta 1967) oli yhdysvaltalainen oopperalaulaja ja näyttelijä. Hän oli äänialaltaan sopraano. Farrar opiskeli laulamista Bostonissa, New Yorkissa, Pariisissa sekä Berliinissä Lilli Lehmannin johdolla. Hän esiintyi Metropolitan-oopperassa ensimmäistä kertaa 1906. Vuosina 1915-1920 Farrar esiintyi yli kahdessatoista mykkäelokuvassa. 8. helmikuuta 1916 hän meni naimisiin näyttelijä Lou Tellegenin kanssa. Farrar lopetti oopperan laulamisen 40-vuotiaana. Vuonna 1938 hän kirjoitti omaelämäkerran Such Sweet Compulsion. Farrar kuoli sydänkohtaukseen 85-vuotiaana Ridgefieldissä, Connecticutissa. Luokka:Yhdysvaltalaiset oopperalaulajat Luokka:Sopraanot Luokka:Hollywood Walk of Fame Luokka:Vuonna 1882 syntyneet Luokka:Vuonna 1967 kuolleet
RJ Helton

RJ Helton (syntyjään Richard Jason Helton, s. 17. toukokuuta 1981 Pasadena, Texas) on yhdysvaltalainen laulaja, joka tuli viidenneksi American Idolin ensimmäisellä tuotantokaudella. Hänen esikoisalbuminsa on nimeltään Real Life. ==American Idolin laulut== * I'll Be There (The Jackson 5) (semifinaaleissa 2. heinäkuuta 2002) * Lately (Stevie Wonder) (villi kortti; 9. heinäkuuta 2002) * I Can't Help Myself (Sugar Pie, Honey Bunch) (Motown-viikolla 16. heinäkuuta 2002) * Under the Broadwalk (The Drifters) (1960-luvun viikolla) * Superstition (Stevie Wonder) (1970-luvun viikolla) * I Won't Dance (Big Mand- viikolla) * Arthur's Theme (Christopher Cross) (rakkauslaulujen viikolla) Luokka:Yhdysvaltalaiset laulajat Luokka:American Idol -kilpailijat Luokka:Vuonna 1981 syntyneet Luokka:Elävät henkilöt
Einari Vuorelan seura

Einari Vuorelan seura on kirjailija Einari Vuorelan nimikkoseura. Se on perustettu J. L. Runebergin päivänä 5. helmikuuta 1981. Seuran perusti Keuruun kunnan kulttuurilautakunta. Seuran tehtävänä on kerätä Vuorelaan liittyvää aineistoa. Seura järjestää kansalaisopiston kanssa yhteistyössä kirjoittajapiirejä harrastajakirjoittajille. ==Einari Vuorelan runopalkinto== Einari Vuorelan runopalkinnon taustalla on kaksi palkintoa, Einari Vuorelan seuran jakama Pentti Papinahon suunnittelema Korpirastas-reliefi runoilijalle, jonka tuotannossa luonnonkuvauksilla on merkittävä osuus, ja Keuruun kaupungin jakama Einari Vuorelan runopalkinto. Palkinnot yhdistettiin, ja palkinto jaetaan nykyisin kolmen vuoden välein. ===Palkitut=== *1989 Risto Rasa *1992 Anne Hänninen *1995 Seppo Järvinen *1997 Ilpo Tiihonen teoksesta Muusa *2000 Jukka Koskelainen teoksesta Erään taistelun kuvaus *2005 Jouni Inkala teoksesta Kirjoittamaton (WSOY 2002) *2008 Johanna Venho teoksesta Yhtä juhlaa (WSOY 2006) *2011 Saila Susiluoto teoksesta Carmen (Otava 2010) *2014 Pauliina Haasjoki teoksesta Hiukset (Otava 2013) *2017 Olli Heikkonen teoksesta Teoria kaikkein pienimmistä (Tammi 2015) *2020 Kristian Blomberg teoksesta Kaikessa hiljaisuudessa (Poesia 2019) *2023 Sirpa Kyyrönen teoksesta Nimesi on Marjatta (Otava) ja Jussi Hyvärinen teoksesta Olduvain rotko (Kulttuurivihkot) ==Lähteet== *Einari Vuorela -runopalkinto . Einari Vuorelan seura *Palkitut teokset 1997–2005 . Einari Vuorelan seura ===Viitteet=== ==Aiheesta muualla== *Vanha versio sivustosta, sisältää enemmän tietoa Luokka:Suomalaiset kirjallisuusseurat
Gamma Cygni

Gamma Cygni ('γ Cyg / γ Cygni) on Joutsenen tähtikuviossa oleva tähti, jonka nimi on Sadr (eli Sadir, Sador). Tähden ympärillä on IC1318 eli "Gamma Cygnin alue". == Aiheesta muualla == * Sadr by Jim Kaler. *Sadr alcyone.de Luokka:F-spektriluokan tähdet Luokka:Ylijättiläistähdet
Pasi Pasanen

Pasi Pasanen on suomalainen rumpali, joka soittaa yhtyeissä Bone5 ja Sons of Aeon. Aiemmin hän on vaikuttanut myös yhtyeissä Plutonium Orange, Morningstar ja Swallow the Sun. == Aiheesta muualla == * * Pasi Pasasen haastattelu Noise.fi:ssä * Bone5 kotisivut - rumpali Pasi Pasanen * Luokka:Suomalaiset metallimusiikin rumpalit Luokka:Syntymävuosi puuttuu Luokka:Elävät henkilöt
Alnitak

Zeta Orionis (ζ Orionis, ζ Ori) eli Alnitak on Orionin vyön itäinen tähti. Arabiassa an-nitaq tarkoittaa vyötä. Alnitak on sininen ylijättiläinen, ja sillä on läheinen seuralainen, se on siis kaksoistähti. Alnitak kytkeytyy sumuun IC 434. == Alnitak on moninkertainen tähti == Alnitak AB *Kiertoaika 1500 v? *Kulmaväli 2,728" *Soikeus e 0,07 ==Lähteet== ==Aiheesta muualla == * Alnitak Solstation *Alnitak Kaler *Alcyone Alnitak Luokka:Kolmoistähdet Luokka:O-spektriluokan tähdet Luokka:Ylijättiläistähdet
The Abyss

The Abyss on 1994 vuonna perustettu ruotsalainen black metal -yhtye. Sillä on levytyssopimus saksalaisen levy-yhtiö Nuclear Blastin kanssa. The Abyss oli Hypocrisyn sivuprojekti. ==Jäsenet== *Mikael Hedlund – laulu, kitara *Lars Szöke – kitara *Peter Tägtgren – basso, rummut ==Diskografia== *The Other Side (1994) *Summon The Beast (1996) Abyss, The
Funeris Nocturnum

Funeris Nocturnum oli suomalainen black metal -yhtye, joka toimi vuosina 1998–2004. Yhtyeellä oli levytyssopimus Woodcut Recordsin kanssa. Funeris Nocturnumin lopetettua neljä sen jäsentä perusti uuden yhtyeen nimeltä Atakhama. == Viimeinen tunnettu kokoonpano == * ImpresouvenairMort-nergal (Simo Rahikainen) – kitara * Sin'equamnon – kitara * Horgath – basso * TMON – rummut === Entiset jäsenet === * Trmnt.xes – laulu (1998–2004) * Ruho – kosketinsoittimet (1998–2004) * Joni – rummut (1998–1999) * Grimort (Riku Vallisto) – kitara (1998–2000) * Draco – rummut (1999–2002) * Veilroth – kitara (1999) * Juha – kitara (1999) == Diskografia == ;Studioalbumit * * * ;Demot * == Aiheesta muualla == * * Haastattelu vuodelta 2003 Imperiumi.netissä * MusicMight: Funeris Nocturnum Luokka:Suomalaiset black metal -yhtyeet
Kuoriäyriäiset

Kuoriäyriäiset (Malacostraca) on äyriäisten alajakson suurin luokka. Siihen kuuluu suurin osa niistä lajeista, joita tavallinen ihminen esimerkiksi ruoanlaittomielessä pitää äyriäisinä: ravut, taskuravut, katkaravut ja hummerit.Malacostraca Guide to the Marine Zooplankton of south eastern Australia ==Rakenne== Kuoriäyriäisten tyypillisiä rakennepiirteitä ovat * pää on muodostunut viidestä jaokkeesta; siinä on kaksi paria tuntosarvia ja kolme paria suuosia * keskiruumis muodostuu kahdeksasta jaokkeesta, näistä kolme on usein sulautunut yhteen ja niistä on muodostunut päätä ja ruumista suojaava selkäkilpi, carapax * keskiruumiissa on yleensä 8 raajaparia, joista yksi tai kaksi etumaista usein ovat erikoistuneet leukaraajoiksi (maksillipedit) ja niitä seuraava joskus saksiksi. * takaruumiissa on kuusi jaoketta (joskus seitsemän), sen raajat ovat useimmiten uimaraajoja (pleopodit). * sukuaukot koiraalla keskiruumiin 8. jaokkessa, naaralla 6. jaokkeessa. * verkkosilmät joko pään pinnalla tai varsien päässä * hermosto on keskittynyt * kaksiosainen maha == Lähteet == * Luokka:Seulonnan keskeiset artikkelit
Extreme Programming

Extreme Programming (lyh. XP) on ketterän ohjelmistokehityksen eräs metodologia. Sen kehittivät Kent Beck, Ward Cunningham ja Ron Jeffries 1990-luvun lopulla. == XP:n käytäntojä == XP:n käytännöt ovat kehittyneet ohjelmistotuotannon parhaista menetelmistä (). * Pariohjelmointi Työskentelytapa yhdistää molempien kokemukset ja yleensä tämä johtaa parempaa tuottavuuteen ja parantuneeseen laatuun. * Testivetoinen kehitys * Jatkuva integraatio * Refaktorointi * Koodauskonventiot * Koodin yhteisomistajuus * KISS-periaate ==Kirjallisuutta== * * Luokka:Ohjelmistotuotanto
Tirinkylä

Tirinkylä on noin 500 asukkaan kylä Kiimingissä Oulussa, Alakylän kaupunginosassa. Kylän väkiluku on kasvanut viime vuosina nopeasti muun muassa uudisrakentamisen myötä: luonnonkaunis maalaismainen ympäristö lähellä kaupunkia on houkutellut etenkin lapsiperheitä muuttamaan alueelle. == Sijainti == Kylä sijaitsee Kiiminkijoen itärannalla noin viiden kilometrin päässä pohjoiseen Kiimingin entisestä kuntakeskuksesta paikassa, jossa Jolosjoki laskee Kiiminkijokeen. Lähin toinen kylä on Kiiminkijoen länsirannalla sijaitseva Haipuskylä. Alueen tärkeimmät liikenneväylät ovat seututie 848 (Kiiminki–Haukipudas) sekä seututie 849 (Kiiminki–Yli-Ii). == Koulu == Kylän sydän on noin 100 oppilaan koulu, jossa järjestetään opetusta luokille 1–6. Koulua käyvät Tirinkyläläisten lisäksi joen toisella puolella sijaitsevan Haipuskylän oppilaat. Koulun oppilasmäärä on viime vuosina kasvanut tasaisesti. Koulu aloitti toimintansa 1957 ja sitä on laajennettu myöhemmin lisäsiivellä. == Lähteet == == Aiheesta muualla == *Alakylän koulun internetsivut Luokka:Kiimingin kylät
Nozomi Tsuji

Nozomi Tsuji (; s. 17. kesäkuuta 1987 Itabashi, Tokio) on japanilainen poplaulaja ja idoli. Hän liittyi vuonna 2000 Hello! Project -kollektiiviin kuuluvaan Morning Musume -yhtyeeseen ja esiintyi sen Minimoni- ja W-alaryhmissä. Tsuji ”valmistui” eli lähti Morning Musumesta vuonna 2004 ja aloitti soolouran. Hän on toiminut teatteri- ja ääninäyttelijänä. Vuonna 2007 Tsuji julkaisi animesarjaa Robby & Kerobby varten äänitetyn singlen Koko ni iru zē! Tsuji on naimisissa näyttelijä Taiyō Sugiuran kanssa. == Lähteet == Luokka:Morning Musume Luokka:Japanilaiset laulajat Luokka:Vuonna 1987 syntyneet Luokka:Elävät henkilöt Luokka:Japanilaiset idolit
Lapsensurma

Lapsensurma on Suomen laissa henkirikos, jossa henkilö synnytyksestä johtuvassa uupumuksessa tai ahdistuksessa surmaa lapsensa. Rikoslain mukaan syyllinen "on tuomittava lapsensurmasta vankeuteen vähintään neljäksi kuukaudeksi ja enintään neljäksi vuodeksi." Lapsensurmasta rangaistaan lievemmin kuin "tavallisesta" lapseen kohdistuvasta surmasta tai taposta. Taustalla on ajatus, että lapsensurmaan syyllistyvä äiti on osaksi syyntakeettomassa tilassa. ==Katso myös== *Vauvojen surmaaminen ==Lähteet== ==Aiheesta muualla== * Putkonen, H., G. Weizmann-Henelius ja M. Eronen, Vanhempien lapsiinsa kohdistamat henkirikokset Suomessa. Duodecim 2009(a);125:991-6. Terveysportti.fi 2009 (pdf) * Putkonen, H. ja G. Weizmann- Henelius: Moniongelmaisten perheiden tuki on tarpeen. Kuka tappaa lapsensa? Pääkirjoitus. Duodecim 2012;128:1004–5) Terveysportti.fi, 2012 (pdf) Luokka:Henkirikokset Luokka:Lastensuojelu
Herman Solovetskilainen

Pyhittäjä Herman Solovetskilainen oli erakkomunkki, joka yhdessä pyhittäjäisien, munkki Savvati Solovetskilaisen ja hänen kuoltuaan munkki Sosima Solovetskilaisen kanssa perustivat Solovetskin luostarin Vienameren saarelle 1400-luvulla. Vuonna 1479 matkalla Novgorodiin pyhittäjä Herman Solovetskilainen kuoli Antonievin luostarissa. Ortodoksinen kirkko muistaa pyhittäjä Hermania hänen muistopäivänään 30. päivänä heinäkuuta. == Katso myös == *Solovetskin luostari == Aiheesta muualla == *Pyhittäjä Herman Solovetskilainen / Ortodoksi.net Herman Solovetskilainen
Vardzia

Vardzia () on vuoren rinteeseen hakattu luolaluostari Aspindzan piirikunnassa Samtskhe-Džavakhetin hallintoalueella Georgiassa. Se sijaitsee 12 kilometrin päässä Turkin rajalta Mtkvari-joen yläjuoksulla ja liittyy läheiseen Khertvisin linnoitukseen. Vardzian luostari on hakattu kallioon 1100–1200-luvuilla, mutta laajemmalla alueella luolia on aina 700–800-luvuilta 1400–1500-luvuille. Vardzian linnoituksen perusti Georgian kuningas Giorgi III. Hänen tyttärensä kuningatar Tamar muutti sen luostariksi. Tarinan mukaan luostari on saanut häneltä nimensä: Tamar oli lapsena metsästämässä yhdessä isänsä kanssa ja joutui eroon metsästysseurueesta. Hänen peräänsä huudettiin, jolloin hän vastasi "Ak var dzia" (). Luostari kasvoi yli 50 000 hengen kaupungiksi, jossa asuttiin jopa yli 13:ssa kiveen hakatussa kerroksessa. Siitä tuli Tamarin kaudella merkittävä hengellinen keskus, mutta maanjäristys tuhosi sitä vuonna 1283 ja sen merkitys hiipui, kun Georgian kuningaskunta pilkkoutui osiin myöhemmin keskiajalla. Vuonna 1551 persialaiset joukot voittivat georgialaiset linnoituksessa käydyssä taistelussa ja se ryöstettiin. Nykyisin se toimii jälleen luostarina. Luostarin keskus on Marian kuolonuneen nukkumisen kirkko, johon on maalattu Georgian kuningasperhettä esittäviä freskoja. Tamar on kuvattu niihin naimattomana, joten ne on laadittu vuosien 1184 ja 1186 välillä. Maalaukset edustavat keskiajan Georgian maalaustaiteen huippukautta, ja ne eroavat huomattavasti bysanttilaisista esikuvistaan. Kirkon fasadi on tuhoutunut. Sen länsipuolella on 40 kallioon hakattua taloa, joissa on yhteensä 165 huonetta, ja kuusi pienempää kirkkoa. Itäpuolella on myös kuusi kirkkoa; taloja on vuorostaan 79 kappaletta ja huoneita 244. Tarun mukaan Tamar oli aikoinaan varannut itselleen 366 huonetta, jotta hän onnistuisi välttelemään mahdollisia vihollisia. == Lähteet == == Aiheesta muualla == Luokka:Georgian luostarit Luokka:Samtskhe-Džavakheti
Mintaka

Delta Orionis (δ Ori) eli Mintaka on Orionin vyön oikeanpuolimmaisin tähti. Nimi Mintaka tulee arabian arabian sanasta منطقة (manţaqah), ja se tarkoittaa vyötä. Mintaka koostuu kahdesta kaksoistähdestä. C-tähti sijaitsee 51,7 kaarisekunnin päässä A-tähdestä, ja se on nähtävissä kaukoputkella. A-komponentissa pienempi O-luokan ja suurempi B-luokan tähti kiertävät toisiaan 5,73 päivän jaksoissa. Tämä aiheuttaa 0,2 magnitudin valonvaihtelun, sillä pintakirkkaudeltaan hieman himmeämpi tähti pimentää välillä kirkkaampaa. Mintaka A onkin pimennysmuuttuja. == Aiheesta muualla == *Alcyone.de Mintaka *Klaer Mintaka ==Lähteet== Luokka:Kaksoistähdet Luokka:Kirkkaat jättiläistähdet Luokka:O-spektriluokan tähdet Luokka:B-spektriluokan pääsarjan tähdet
Aittokoski (yritys)

Aittokoski Oy oli ylikiiminkiläinen tehdasosuuskunta, joka perustettiin vuonna 1908 Ylikiimingin Vesalankylään, Kiiminkijoessa sijaitsevan Aittokosken rannalle. 1900-luvun alussa kasvava teollisuus käytti suuria määriä puuta, ja myös Kiiminkijoki toimi puun uittoreittinä. Vuonna 1908 Aittokoskessa jo olevan vesimyllyn yhteyteen perustettiin sahalaitos. Osuuskunnan ensimmäisten vuosien toiminnasta ei ole tarkkoja tietoja, mutta verotusasiakirjojen mukaan saha on tuottanut voittoa, ja vuonna 1914 mainitaan kannetun veroa tehdasosuuskunnan tuloista. Aittokoski Oy tuotti voittoa koko 1930-luvun sekä vielä vuoden 1945 jälkeenkin. Uusintainvestoinnit aloitettiin vasta jatkosodan jälkeen. Vielä 1960-luvulla sahalla työskenteli parikymmentä henkilöä, ja muu henkilökunta mukaan lukien yhtiön henkilökunta käsitti noin 30 henkeä. Yhtiön alamäki alkoi 1960-luvun puolivälin jälkeen, ja vuoden 1974 yhtiökokouksessa päätettiin, että toiminta lopetettaisiin ja saha sekä kiinteistöt myytäisiin yksityiselle. ==Lähteet== * ylikiiminki.fi — Vesalankylä tänään Luokka:Ylikiiminki Luokka:Vesala
Tihvinän Jumalanäiti

Tihvinän Jumalanäiti on yksi Venäjän ortodoksisen kirkon kuuluisimmista ja arvokkaimmista kirkollisista esineistä. Perimätiedon mukaan ikonin alkuperäisen mallin valmisti apostoli ja evankelista Luukas. Tämä ikoni tai sen kopio kulkeutui sitten aikojen saatossa Jerusalemin kautta Venäjälle, jossa se kohosi ihmeitä tekevien ikonien luokkaan. Toisen maailmansodan aikana ikoni oli kauan kadoksissa ja se löytyi vihdoin 1900-luvun lopulla Yhdysvalloista, josta se palautettiin juhlavin seremonioin takaisin Venäjälle alkuperäiseen paikkaansa Tihvinään vuonna 2004. == Aiheesta muualla == *Tihvinän Jumalanäiti / Ortodoksi.net Luokka:Venäläiset ikonit
Saiph

Kappa Orionis (κ Ori / κ Orionis / 53 Orionis) eli Saiph on Orionin tähdistössä oleva tähti. ==Aiheesta muualla== *Kaler saiph *Alcyone Saiph Luokka:B-spektriluokan ylijättiläiset
Leffe

Leffe tai Abbaye de Leffe on belgialainen luostariolutmerkki, jota valmistaa InBev-konserni. == Historia== ===Ennen Ranskan vallankumousta=== Notre-Dame de Leffen luostari perustettiin vuonna 1152 Maas-joen rannalle Namurin maakuntaan ja siellä sijaitsevaan Dinant’n kaupunkiin. Leffe-olut kuuluu siihen moninaiseen joukkoon, jonka muodostavat belgialaiset luostarioluet. Luostari perustettiin puutarhojen keskelle, ja jo 1200-luvulta lähtien siellä on toiminut olutpanimo. Vuonna 1460 luostari tuhottiin, mutta se rakennettiin uudelleen. Ryöstelevät joukot aiheuttivat suuria vahinkoja sekä luostarille että sen panimolle vuonna 1735. Luostarin panimo tuhottiin Ranskan vallankumouksen melskeissä vuonna 1794, ja oluen paneminen loppui. ===Vuoden 1952 jälkeen=== Vuonna 1952 Leffe-oluen tuotanto alkoi uudelleen, kun panimomestari Lootvoetin yritys sai luvan sen valmistamiseen. Panimo sijaitsi silloin Overijsen kaupungissa Belgian flaaminkielisellä alueella. Jo muutaman vuoden kuluttua vuonna 1955 panimon osti olutjättiläinen Stella Artois (Interbrew, nykyisin InBev). Vuonna 1975 vanha panimo suljettiin ja koko tuotanto siirrettiin nykyisin jo suljettuun panimoon Mont-Saint-Guibertiin, ja nykyisin Leffe-merkkinen olut valmistetaan Stella Artoisin panimolla Leuvenissä. Vuoden 1952 sopimuksen mukaisesti nykyinenkin valmistaja maksaa nimen käytöstä lisenssimaksua Notre-Dame de Leffen luostarille. == Leffe-oluet == Leffe-oluita valmistetaan eri laatuisia: * La Leffe Blonde (vaalea Leffe) (alkoholipitoisuus 6,6 %) * La Leffe Brune (tumma Leffe) (6,5 %) * La Leffe Triple (8,4 %) * La Leffe Radieuse (8,4 %) * La Leffe vieille cuvée (8,4 %) * La Leffe 9° (9 %) * La Leffe Rousse (6,6 %) == Aiheesta muualla== * Viralliset sivut * Leffe-olutlasikokoelma Luokka:Belgialaiset panimot ja olutmerkit
Thomas Rådström

Thomas "Rådis" Rådström (s. 22. tammikuuta 1966 Vannas) on ruotsalainen entinen rallikuljettaja.http://www.ewrc-results.com/profile.php?p=205 Viitattu 14.1.2016. == Ura == Rådström ajoi aktiiviurallaan muun muassa Fordin (1999), Mitsubishin (2001) ja Citroenin (2001-2002) tehdastalleissa. Rådström ajoi MM- tasolla neljästi palkintokorokkeelle; kolmesti kotikilpailussaan Ruotsin rallissa, sekä vuoden 2002 Safari-rallissa. Rådström aloitti ralliuransa Audin ratissa, mutta hyvin nopeasti Rådström siirtyi Toyotan rattiin, ja kilpaili pääosin Ruotsissa ja Suomessa. Hän voitti Ruotsin rallin vuonna 1994, jolloin kilpailu ei kuulunut MM-sarjaan. Rådströmin nousu alkoi vuonna 1996, jolloin hän sijoittui Suomen ja Ruotsin MM-ralleissa kuudenneksi. Rådström sai kaudelle 1998 uuden Toyota Corolla WRC:n käyttöönsä, ja kiersi WRC- osakilpailuja ympäri maailmaa sateliittitalli Grifonen ja Toyota Team Swedenin ajattamana, ja saalisti yhden MM-pisteen Suomen MM-rallista. Kaudelle 1999 Rådström sai Fordin tehdassopimuksen, mutta Rådström saavutti kahdeksassa MM- rallissa vain kuusi MM-pistettä, ja Rådström ei saanut tallipaikkaa kaudelle 2000. Rådström ajoi kaudella 2000 vain kaksi MM-rallia, mutta hän onnistui voittamaan ensimmäisenä ulkomaalaisena Tunturirallin talvella 2000. Kaudella 2001 Rådström ajoi kolme MM-rallia, ja onnistui sijoittumaan Ruotsin MM- rallissa hienosti toiseksi Mitsubishilla. Kaudelle 2002 Rådström sai Citroenin tehdassopimuksen, ja hän ajoi seitsemässä MM-rallissa, joista yhdessä rallissa pääsi pisteille, ollen Safari-rallissa kolmas. Kuitenkaan palkintopallipaikka, ja kansainvälisen tason Mänttä-rallin voitto ei auttanut Rådströmiä, ja hän ei saanut tallipaikkaa enää kaudelle 2003. Sen jälkeen Rådström on ajellut pääasiassa Ruotsin kansallisia ralleja, ja hän onnistui voittamaan 2004 Ruotsin mestaruuden ajettuaan kolmessa osakilpailussa voittoon. Rådström ajoi vielä vuonna 2006 Subarulla Ruotsin MM-rallin, ja Rådis pääsikin pisteille ollen yleiskilpailun viides. Rådström ajoi myös Ruotsin rallicross-sarjassa. Hän lopetti vuonna 2007 rahoitusvaikeuksien vuoksi. ==Lähteet== Luokka:Ruotsalaiset ralliautoilijat Luokka:Vuonna 1966 syntyneet Luokka:Elävät henkilöt
Mikko Rasila

Mikko Rasila (s. 30. lokakuuta 1962 Oulu) on suomalainen näyttelijä, tanssija ja koreografi. Hän oli kiinnitettynä Suomen Kansallisbaletissa vuosina 1980–1982. Hän valmistui Teatterikorkeakoulun näyttelijäntyön laitokselta vuonna 1992. Vuosina 1992–1993 hän oli kiinnitettynä Lahden kaupunginteatterissa ja on ollut vierailevana näyttelijänä Helsingin ja Turun kaupunginteattereissa. Rasila toimi Tanssii tähtien kanssa -ohjelman tuomaristossa kahden ensimmäisen kauden ajan. Näyttelijä Jukka Rasila on hänen sisarensa poika. == Filmografia == === Elokuvat === Vuosi Lyhytelokuva / Elokuva Rooli 1981 Prinsessa joka nukkui 100 vuotta jengiläinen 1987 Maitoa, maitoa! useita rooleja 1988 Ihmiselon ihanuus ja kurjuus Veikko, kunnanlääkäri Kanavanvaihtaja useita rooleja 1989 Antti 1990 Lumisade 1996 Tie naisen sydämeen manikyristi 2007 V2 – Jäätynyt enkeli transvestiitti Club Vaselinen bileissä 2017 Tom of Finland === Televisiosarjat === Vuosi Sarja Rooli 1993 Hobitit Nob 1994 Milkshake puhvelihärkä 2000 Mustan kissan kuja Dennis Laamanen Susi rajalla Dennis Laamanen Salatut elämät mies baarissa 2003 Kuumia aaltoja Hannu Itkonen == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset tanssijat Luokka:Suomalaiset koreografit Luokka:Vuonna 1962 syntyneet Luokka:Elävät henkilöt
Aku Ankka päivästä päivään

Aku Ankka päivästä päivään on albumisarja, joka esittelee Bob Karpin käsikirjoittamia ja Alfred ”Al” Taliaferron piirtämiä Aku Ankka -strippejä. Kukin albumi sisältää tiettynä vuonna yhdysvaltalaisissa sanomalehdissä julkaistuja strippejä. Albumit julkaistiin 50 vuotta strippien alkuperäisen julkaisun jälkeen. Esimerkiksi vuoden 1939 strippejä sisältävä albumi on julkaistu 1989. Suomeksi on julkaistu strippikokoelmat vuosilta 1938–1953 eli 16 albumia. Karp ja Taliaferro aloittivat strippien tekemisen vuonna 1938 ja ensimmäinen strippi julkaistiin King Features Syndicaten levittämänä 7. helmikuuta 1938. Parivaljakon yhteistyö jatkui vuoteen 1965 saakka. Päivästrippejä julkaistiin parhaimmillaan 322 sanomalehdessä. Päivästrippien lisäksi Karp ja Taliaferro tekivät pidempiä sunnuntaistrippejä, joita on julkaistu Aku Ankan Sunnuntaisarjat -albumeissa, ja 365 ensimmäistä sunnuntaisarjaa 1970-luvulla ilmestyneessä jättikirjassa Aku Ankka joka päivä 365. == Puuttuvat stripit == Albumeissa ei ole julkaistu kaikkia kyseisenä vuonna sanomalehdissä nähtyjä strippejä. Vuoden 1939 stripeistä puuttuvat kaikki joulukuun stripit ja Aku Ankka Päivästä Päivään 1941 -albumista löytyvän huomautuksen mukaan amerikkalainen kustantaja on jälkikäteen päättänyt hyllyttää 2.–7. helmikuuta julkaistut stripit. Hyllyttämisen syy on intiaanien esittäminen stripeissä. Julkaistujen kokoelmien ajanjaksolta jäi kaikkiaan julkaisematta 45 strippiä. Aku Ankka joka päivä 365 -kirjan sarjakuvat vuosilta 1936–1937 julkaistiin alun perin osana Hassunkuriset sinfoniat (Silly Symphonies) -sarjakuvia. Aku Ankka -sarjakuva alkoi ilmestyä vuonna 1938. == Albumeja == * == Lähteet == * Aku Ankka Päivästä Päivään 1942, Sanomaprint Kirjat, 1992 * Aku Ankka Päivästä Päivään 1949, Helsinki Media/Sarjakuvat, 1999 * Sarjakuvalistauksia: Aku Ankka Päivästä Päivään. Perunamaa.net. Luokka:Aku Ankka -sarjakuvakirjat ja -lehdet‎
Ahveniston hyppyrimäet

Ahveniston hyppyrimäet oli neljän hyppyrimäen muodostama mäkihypyn suorituspaikka Hämeenlinnan Pullerinmäellä, lähellä Ahvenistoa. ==Ahveniston hyppyrimäki== 1950-luvun lopulla Hämeenlinna hyväksyi alustavan suunnitelman 70 metrin hyppyrimäen rakentamisesta. Ahveniston hyppyrimäki valmistui vuonna 1968 ja mäessä järjestettiin vuoden 1968 normaalimäen SM-kilpailut. Viimeiset hypyt mäestä hypättiin vuonna 1995, jonka jälkeen hyppyritorni on ollut seinäkiipeilijöiden käytössä. Tornin huipulla on myös muun muassa puolustusvoimien sekä radioamatöörien antenneja. Hämeenlinnan Hiihtoseura järjesti mäessä muutaman kerran mäkihypyn ja yhdistetyn SM-kilpailut sekä yleisessä, että nuorten sarjoissa. Vuosittain mäessä järjestettiin kansalliset mäkikilpailut ja 1970-luvulla kansainväliset kilpailut Salpausselän kisoja edeltävällä viikolla iltakilpailuina, joissa oli usein mukana sen aikaisia maailman huippuhyppääjiä. Mäkihypyn tyyli- ja välinekehityksen myötä Ahveniston hyppyrimäen profiili kävi vanhanaikaiseksi, eikä siitä ole hypätty talven 1995 jälkeen. Mäkeä on esitetty purettavaksi muutaman kerran, mutta ehdotukset eivät ole menneet Hämeenlinnan kaupungin budjettikäsittelyssä vielä läpi. ==K20== Neljä kuukautta Hämeenlinnan Hiihtoseuran perustamisesta valmistui ensimmäinen Ahveniston hyppyrimäki ja ensimmäiset hypyt hypättiin mäessä 17. maaliskuuta 1925. Avajaisissa herra Palmroos hyppäsi mäkiennätykseksi 22,5 metriä. Loppiaisena 1926 pidettiin mäen vihkiäiskilpailu. Katsojia vihkiäiskilpailuissa oli 2 000. ==Lähteet== *Ahveniston hyppyrimäet skisprungschanzen.com ===Viitteet=== ==Aiheesta muualla== *Kaitafilmiä hyppyrimäen rakennusvaiheesta *Kuvia hyppyrimäen nykyisestä tilanteesta Luokka:Suomen hyppyrimäet Luokka:Hämeenlinnan urheilupaikat Luokka:Pullerinmäki
Atakebune

Atakebunet (安宅船, atakebune) olivat japanilaisia 1500–1600-luvun sotalaivoja. Sengoku-kaudella 1500-luvulla japanilaiset sotaherrat kävivät sotaa Japanin herruudesta ja rakennuttivat suuria, useiden satojen laivojen kokoisia rannikkolaivastoja. Suurimpia näistä rannikkolaivoista kutsuttiin Atakebuneiksi. Näiltä ajoilta näyttäisivät olevan myös ensimmäiset panssarilaivat, kun Oda Nobunaga, japanilainen daimio, rakennutti vuonna 1576 kuusi rautapanssaroitua Ōatakebunea (大安宅船). Näitä laivoja kutsuttiin myös nimellä "Tekkōsen" (鉄甲船, kirjaimellisesti "rautapanssaroitu laiva") ja ne oli varustettu useilla tykeillä sekä hakapyssyillä. Näillä aseilla ne pystyivät upottamaan isommat mutta panssaroimattomat alukset, joita vihollinen käytti. Niiden avulla Oda-klaani onnistui lyömään Mōri-klaanin Kizu-joen suun taistelussa, Osakassa vuonna 1578. Näitä laivoja pidettiin enemmänkin kelluvina linnoituksina kuin varsinaisina laivoina, ja niitä käytettiin vain rannikoilla. Atakebunet liikkuivat airojen avulla.Burnpit.us == Lähteet == Luokka:Japanin sotahistoria Luokka:Laivatyypit
Thrall

Thrall saattaa tarkoittaa: *Thrall-hahmoa Warcraft-pelisarjassa *Muinaisskandinaavista epävapaata palvelijaa, orjaa
Metallisydän

Metallisydän on Maj Karman Kauniiden Kuvien viides albumi. Se ilmestyi 14. maaliskuuta 2003 Megamanian kautta. Levyllä esiintyy yhtyeen lisäksi Jussi Reunamäki, joka soittaa koskettimia ja vibrafonia. Levy on taiteellisesti jaettu kahteen kammioon; viisi ensimmäistä kappaletta muodostavat Vasemman kammion ja seitsemän seuraavaa Oikean kammion. Levyn nauhoituksissa nauhoitettiin myös kolme levylle päätymätöntä kappaletta. Niistä "Rock rauha rakkaus" ilmestyi Arpi-singlellä, "Hän puhuu kuin noituisi" Katutyttöjen laulu -singlellä ja "Kauniita unia" kappale vasta vuonna 2005 Sodankylä-albumin nimikappaleen singlellä. Arpi-singlellä on myös kappale "Metallisydän" ja Katutyttöjen laulu -singlellä on uusi liveversio yhtyeen ensimmäisen albumin kappaleesta "Paskan ote". Myös "Satulaulusta" on julkaistu single promootiotarkoituksiin. Levyn kappaleista "Arpi" ja "Katutyttöjen laulu" on julkaistu musiikkivideot, joista ensimmäinen on Jari Lähteinen ja jälkimmäinen Tuukka Temosen ohjaama. Metallisydämestä julkaistaan 19. marraskuuta 2007 yhtyeen sivuille tulleen tiedon mukaan vuonna 2008 uusi versio, Metallisydän 2.0. Se on remasteroitu, siinä on uudet kannet ja bonuskappaleena Katutyttöjen laulu-singlen "Hän puhuu kuin noituisi"-B-puoli. ==Kappaleet== # # # # # # # # # # # # Bonuskappale levyllä Metallisydän 2.0: # * == Kokoonpano == * Herra Ylppö – laulu * Häiriö – kitara, taustalaulu, tuottaja, äänittäjä * J. Savolainen – rummut * V.V.V. – basso === Muut tekijät === * Minerva Pappi – masteroija * Ahti Impola – tuottaja, äänittäjä, miksaaja * Jussi Reunamäki – vibrafoni, koskettimet == Arvostelut == * Desibeli.net: http://www.desibeli.net/arvostelu/466 * Dome.fi: http://dome.fi/musiikki/arvostelut/maj-karman-kauniit-kuvat-metallisydan- * Imperiumi.net: http://www.imperiumi.net/index.php?act=albums&id;=714 * Soundi: http://www.soundi.fi/levyarviot/maj-karman-kauniit-kuvat-metallisydan == Lähteet == == Aiheesta muualla == * Metallisydän discogs.com -sivustolla Luokka:Maj Karman albumit Luokka:Vuoden 2003 albumit
Illidan Stormrage

Illidan Stormrage on Warcraft-pelisarjan tärkeimpiä hahmoja. Illidan esiintyy ensi kerran Warcraft III: Reign of Chaos -pelissä, jossa hänet vapautetaan vankilasta jonne hänet on teljetty kymmeneksi tuhanneksi vuodeksi. Hän on pelattavana hahmona pelin myöhemmissä tehtävissä. World of Warcraftin lisäosassa World of Warcraft: The Burning Crusade viimeinen pomovastus Black Temple -instanssissa. Koko lisäosan viimeinen pomovastus on Sunwell Plateau -instanssin Kil'jaeden. Illidan tekee paluun pelissä World of Warcraft: Legion. ==Elämäkerta== Illidan on yöhaltia, joka muuttui puolidemoniksi imettyään itseensä Gul'danin kallon demoniset voimat. Illidan oli vangittu maanalaiseen luolaan, josta Tyrande Whisperwind, toinen yöhaltia ja Illidanin lapsuuden ystävä, vapautti hänet taistelemaan Palavaa Legioonaa ja epäkuolleita vastaan. Illidanin veli, Malfurion Stormrage, vastusti turhaan hänen vapauttamistaan. Muututtuaan puolidemoniksi Illidan katosi pitkäksi aikaa, kunnes sai kuulla mahtavasta artefaktista nimeltä Sargeraksen silmä. Illidan lähti etsimään Sargeraksen silmää apunaan meressä elävät nagat. Illidan aikoi käyttää Sargeraksen silmää Lich-kuningasta vastaan, koska demoni Kil'jaeden oli tarjonnut hänelle korkeaa asemaa Palavassa Legioonassa. Illidanin suunnitelma epäonnistui Malfurionin estettyä hänen aikeensa vanginvartija Maiev Shadowsongin uskoteltua hänelle valheita operaation tarkoituksesta. Illidan pakeni Kil'jaedenin vihaa Outlandiin. Kil'jaeden pettyi Illidaniin, mutta antoi vielä yhden mahdollisuuden, ja näin Illidan, Lady Vashj ja prinssi Kael'thas Sunstrider lähtivät Northrendiin tuhoamaan Kil'jaedenin epäonnistuneen kokeilun joka oli karannut käsistä. Jäätyneen valtaistuimen () sisälle vangittua Lich-kuningasta. Illidan joutui Arthaksen kanssa taisteluun, jonka Arthas voitti ja pääsi käsiksi Jäätyneen Valtaistuimen voimaan. Illidan jäi eloon, vaikkakin vakavasti haavoittuneena. Sen jälkeen Illidan, Kael'thas ja leidi Vashj pakenivat taas Ulkomaihin. Illidan sai lopulta surmansa Black Templen katolla Maiev Shadowsongin ja hänen palvelijansa Akaman käsissä. Hänen ruumiinsa vietiin Vault of the Wardensiin, jotta hänen pimeä sielunsa kärsisi loppuun viimeisetkin hetket ikuisesta vankeustuomiostaan. Hänen hengissä selvinneet seuraajansakin vangittiin sinne, mutta myöhemmin vaihtoehtoisen aikajatkumon Draenorista tullut Gul'dan vapautti heidät. Gul'dan sekä Cordana Felsong irtaannuttivat Illidanin sielun tämän ruumiista ja lähettivät Kieppuvaan tuoneen, missä hän välittää viestin alaisilleen etsiä Akaman auttamaan Palavan Legioonan kukistamisessa. Demonit havaitsevat tämän ja Illidan varoittaa, ettei kykene viestimään alaistensa kanssa enää ja nimitään pelaajan demoninmetsästäjäluokan hahmon näiden johtajaksi. Luokka:Warcraft-pelisarjan hahmot cs:Seznam postav ve světě Warcraftu#Illidan Stormrage pl:Postacie ze świata Warcraft#Illidan Stormrage sv:World of Warcraft#The Burning Crusade
Ryan Starr

Ryan Starr (syntyjään Tiffany Ryan Montgomery, s. 21. marraskuuta 1982) on yhdysvaltalainen laulaja-lauluntekijä, joka sijoittui seitsemänneksi American Idolin ensimmäisellä tuotantokaudella. American Idolin taipaleensa hän aloitti Los Angelesin koelauluista, joissa hän lauloi kappaleen Lean on Me. Matka päättyi lauluun California Dreamin' The Mamas & The Papas. Hän on myös näyttelijä ja näytellyt esimerkiksi elokuvissa Ring of Darkness (2004) ja Vendetta (2006). Hänen esikoissinglensä on nimeltään My Religion, joka on yksi myydyimmistä singleistä koskaan; se myi noin 360 000 kappaletta maailmanlaajuisesti MTV:n mukaan. == Lähteet == == Aiheesta muualla == * Ryan Starrin kotisivut * Luokka:Yhdysvaltalaiset laulajat Luokka:American Idol -kilpailijat Luokka:Vuonna 1982 syntyneet Luokka:Elävät henkilöt
Riboosi

Riboosi on pentooseihin kuuluva, pääasiassa D-riboosina yleensä esiintyvä monosakkaridi, jossa on viisi hiiliatomia. Se on aldopentoosi, eli se sisältää aldehydiryhmän. Riboosin kemiallinen kaava on C5H10O5. Riboosi on DNA:n deoksiriboosia vastaava RNA:n rakennusaine, jonka tehtävä on geneettinen transkriptio - se on siis elämän kannalta välttämätön aine. Riboosi on myös ATP:n, NADH:n ja useiden muiden aineenvaihdunnalle keskeisten aineiden rakenneosa. D-riboosin CAS-numero on 50-69-1 ja L-riboosin 24259-59-4. Molempien riboosien moolimassa on 150,13 g/mol. == Riboosin synteettinen valmistus == Riboosia ja muita sokereita voidaan valmistaa kuumentamalla formaldehydin ja glykoaldehydin seosta sopivien katalyyttien kanssa yli 100 asteessahttp://vanha.sci.utu.fi/astrobiologia/TKU07/turku_2007_6_verkkoon.pdf Elämän alku. == Riboosin biosynteesistä == Periaatteessa riboosi syntyy glukoosista ottamalla yksi HOCH-ryhmä pois. Riboosin tuotto soluissa tapahtuu hieman mutkikkaammin. Riboosin biosynteesi vaatii glukoosia, jonka niin kutsuttuun kuutoshiileen on esteröitynyt fosforihappo. Tällöin lähtöaine on Beta-D-glukoosi-6-fosfaatti. Lisäksi tarvitaan vettä (H2O), NAD+\- ja NADPH- molekyylejä sekä H+\- ja Mg2+-ioneja. Magnesiumionit sijasta eliöt voivat käyttää myös Ca2+\- tai Mn2+-ioneja. Itse riboosin tuotto 8 reaktion ketjussa vaatii ainakin 5 entsyymiä, joista yksi on fosfotransferaasi. Riboosin tuottoketju haarautuu ja jotkut haarat tarvitsevat myös tiamiinia transketolaasin avuksi. Eräs ei-riboosiin vievä haara tuottaa glyseraldehydi 3-fosfaattia, joka lienee fosfolipidien tuotantoketjun yksi vaiheHarper's Biochemistry, 18. edition, 1981, ISBN 0-87041-036-9, sivu 174, Figure 15-11. == Lähteet == == Aiheesta muualla == *PubChem: Ribose *DrugBank: Ribose *Human Metabolome Database D-Ribose *KEGG: D-Ribose *ChemBlink: D-Ribose *ChemBlink: L-Ribose Luokka:Molekyylibiologia Luokka:Sokerit
Willibald Alexis

Willibald Alexis oli saksalaisen kirjailija Georg Wilhelm Heinrich Häringin (29. kesäkuuta 1798 – 16. joulukuuta 1871) käyttämä kirjailijanimi. Häring syntyi Breslaussa ja opiskeli lakia Berliinin ja Breslaun yliopistoissa. Vuonna 1828 hänestä tuli filosofian tohtori Hallen yliopistossa. Hän lopetti työt 1852 ja vetäytyi Arnstadtiin, jossa hän kuoli vuonna 1871. Häring kirjoitti muun muassa runoeepoksen Die Treibjagd (1820),Alexis, Willibald Universität Karlruhe, viitattu 25.5.2020 useita lyhyitä kertomuksia ja Walladmorin (1823). Häring kirjoitti esikoisromaaninsa Walladmor (1823) sekä romaanin Schloss Avalon (1827) Walter Scottin tyyliin. Hän kehittyi itsenäiseksi ja eteväksi historiallisen romaanin edustajaksi seuraavissa teoksissaan, joita olivat Cabanis (1832), Der Roland von Berlin (1840), Der falsche Woldemar (1842), Die Hosen des Herrn von Bredow (1846), Ruhe ist die erste Bürgerpflicht (1852), Isegrim (1854) ja Dorothe (1856). Vähemmän huomattavia ovat Häringin aikalaisaiheiset romaanit. Kootut teokset ilmestyivät 1874.Häring, Wilhelm, Tietosanakirja osa 3, palsta 753, Tietosanakirja Osakeyhtiö 1911 == Lähteet == ==Aiheesta muualla== * Kaija Sihvonen, Willibald Alexis romaanikirjailijana, Pro gradu, Helsinki : Helsingin yliopisto 1956 Luokka:Saksalaiset kirjailijat Luokka:Vuonna 1798 syntyneet Luokka:Vuonna 1871 kuolleet
Jim Verraros

Jim Conrad Verraros (s. 8. helmikuuta 1983 Crystal Lake, Illinois) on yhdysvaltalainen laulaja, joka oli yhdeksäs American Idolin ensimmäisellä tuotantokaudella. Hänen esikoisalbuminsa nimi oli Unsaid and Understood, jonka hän julkaisi vuonna 2004. Toinen albumi Rollercoaster julkaistiin vuonna 2006. Hän on myös näyttelijä, joka on näytellyt mm. komediaelokuvassa Eating Out. == Diskografia == === Albumit === * Unsaid and Understood (2003) * Rollercoaster (2005) * Do Not Disturb (2011) === Singlet === * You Turn it On (2005) * You're Getting Crazy (Estas Enloqueciendo) (2005) * You Make it Better (2007) * Touch (Don't U Want 2) (2009) * Electric Love (2009) * Do Not Disturb (2009) === Vierailevana artistina === * Another Lifetime (DJ Russ Harris feat. Jim Verraros) (2008) == Lähteet == Luokka:Yhdysvaltalaiset laulajat Luokka:American Idol -kilpailijat Luokka:Vuonna 1983 syntyneet Luokka:Elävät henkilöt
Oh My God

Oh My God on Axl Rosen ja Dizzy Reedin säveltämä Guns N’ Roses -single, siitä julkaistiin vain pieni painos. Kappale julkaistiin vuonna 1999, End of Days -elokuvan soundtrackille. Kappaleen soundi eroaa rajusti yhtyeen aiemmasta tuotannosta. Se sijoittui Billboardin Mainstream Rock -listalla parhaimmillaan sijalle 26. Kappaleella soittavat Josh Freese, Dave Navarro, Gary Sunshine, Dizzy Reed, Chris Pitman, sekä Axl Rose. Luokka:Guns N’ Rosesin kappaleet Luokka:Vuoden 1999 kappaleet
Jabiru

Jabiru (Jabiru mycteria) on suurikokoinen amerikkalainen haikaralintu. Sen nimi tulee guaranin kielen turvonnutta niskaa tarkoittavasta sanasta. Myös afrikansatulahaikaraa (Ephippiorhynchus senegalensis) sekä aasialaista mustaniskahaikaraa (Ephippiorhynchus asiaticus) on kutsuttu yhdennäköisyyden takia jabiruksi. Ne kuuluvat kuitenkin eri sukuun. Varsinainen jabiru on sukunsa ainoa laji. == Koko ja ulkonäkö == Jabiru on aikuisena 120–140 senttimetriä korkea, siipien kärkiväli on 2,5 metriä ja painoa voi olla jopa kahdeksan kiloa. Nokka on noin 30 senttimetriä pitkä, teräväkärkinen, musta ja leveä, kaareutuu hieman ylöspäin. Höyhenpeite on pääosin valkoinen, pää ja niska ovat paljaat ja mustat. == Levinneisyys == Jabiruita on Meksikosta Argentiinaan ulottuvalla alueella paitsi ei Andien länsipuolella. Suurin osa Jabiruista elää Brasiliassa ja Paraguayssa. == Ravinto == Jabirujen ravintoon kuuluu pikkukalat, pikkunisäkkäät. == Lähteet == Luokka:Haikaralinnut
Karim Essediri

Karim Essediri (, s. 29. heinäkuuta 1979 Pariisi, Ranska) on uransa lopettanut tunisialainen jalkapalloilija. Essediri oli pelipaikaltaan oikea laitalinkki, joka pelasi myös laitapuolustajana Hän pelasi urallaan pitkään Norjassa, jossa hän edusti Tromsøtä, FK Bodø/Glimtiä, Rosenborgia ja Lillestrømiä. ==Ura== Essediri aloitti jalkapalloilun kotimaassaan Ranskassa, jossa hänen ensimmäinen ammattilaisseura oli CS Meaux, josta Essediri siirtyi Red Stariin vuonna 1999. Yhden vietetyn kauden päätteeksi hän siirtyi pelaamaan toiseen kotimaahansa Tunisiaan Club Africainiin. Joukkue sijoittui sarjassa kolmanneksi, mutta hyvästä kaudesta huolimatta Essediri siirtyi Norjaan heinäkuussa 2001 Tromsøn riveihin. Avauskausi ei kuitenkaan mennyt hyvin, kun joukkue putosi sarjatasoa alemmaksi. Hänet lainattiin kaudeksi 2002 FK Bodø/Glimtiin, jonka jälkeen Essediri palasi takaisin Tromsøn, mutta ei enää kuulunut joukkueen vakiopelaajiin ja joutui usein viettämään aikaansa vaihtopenkillä. Per Mathias Høgmon astuessa joukkueen uudeksi valmentajaksi hän nosti Essedirin uudelleen avausmiehistöön kaudella 2004. Häntä peluutettiin oikealla laidalla hyökkäävässä roolissa, joka sopi valmentajan suosimaan vastahyökkäys pelityyliin. Essedirin hyvä nopeus ja sijoittuminen näytteli tärkeää roolia Tromsøn peleissä. Kauden päätteeksi hän oli Tippeligaen kolmanneksi eniten syöttöpisteitä kerännyt pelaaja. Essediri pelasi vielä yhden kauden Tromsøssa ennen siirtymistään Rosenborgiin tammikuussa 2006. Samalla kaudella hän voitti ensimmäisen Norjan mestaruutensa. Menestyksestä huolimatta Essediri päätti vaihtaa seuraa vähäisen peliajan vuoksi. Joulukuussa 2006 hän siirtyi Lillestrømiin ja voitti myös ensimmäisen Norjan cupin. ===Maajoukkueura=== Essedirin ensimmäinen maaottelu oli 5. kesäkuuta 2004 Botswanaa vastaan. Vuoden 2006 MM-kisoissa hän pääsi kentälle yhdessä ottelussa, jossa pelasi yhdeksän minuuttia.http://fifaworldcup.yahoo.com/06/en/w/player/214780_ESSEDIRI_Karim.html ==Saavutukset== *Norjan cup: 2007 *Norjan mestaruus: 2006 == Lähteet == Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1979 syntyneet Luokka:Elävät henkilöt
Patience (Guns N’ Rosesin kappale)

"Patience" on yhdysvaltalaisen rockmusiikkia esittävän Guns N' Rosesin kappale ja single. "Patience" on viides kappale yhtyeen studioalbumilla G N' R Lies ja sen on kirjoittanut yhtyeen silloinen rytmikitaristi Izzy Stradlin. Patience on yhtyeen tunnetuimpia kappaleita ja sijoittui Billboard-listalla parhaimmillaan sijalle 4. Suomessa single nousi virallisen singlelistan sijalle 8.Listalevyt == Lähteet == Luokka:Guns N’ Rosesin kappaleet Luokka:Vuoden 1989 kappaleet